Kredsen bag energiaftalen har besluttet at lade 50 kraftvarmeværker kaste sig over biomasse.

50 kraftvarmeværker har netop fået lov til at kaste sig over biomasse som brændsel. Det har forligskredsen bag energiaftalen fra 2012 besluttet. Det er samtidig besluttet, at værkerne skal have bedre muligheder for at planlægge og få godkendt projekter med store varmepumper. Begge tiltag vil fastholde eller i bedste fald sænke prisen på fjernvarme - til glæde for forbrugerne. - Vi slår flere fluer med et smæk med de nye tiltag. Der har længe været efterspurgt stabile rammer, når grundbeløbet forsvinder efter 2018. Med de nye beslutninger sikrer vi, at værkerne kan få gode rammer for en stabil økonomi, siger Klima- og Energiminister Rasmus Helveg Petersen (RV) Grundbeløbet, en midlertidig ordning besluttet i 2004, betales til kraftvarmeværker for deres elprodutionskapacitet i 2019. Samtidig vil den såkaldte treledstarig med al sandsynlig bortfalde fra 2016, da EU i 2015 skal godkende statstøtten, og det virker usandsynligt. Ministeren vurderer at værker, der omstiller sig til biomasse eller varmepumpe kan spare mellem 2000 og 3000 kroner pr husstand årligt.